

**VILNIAUS UNIVERSITETO KOMUNIKACIJOS FAKULTETO**

**EDUKACINĖS PROGRAMOS**

**„KOMUNIKACIJOS KLASĖ“ TVARKOS APRAŠAS**

**I SKYRIUS
BENDROSIOS NUOSTATOS**

1. Vilniaus universiteto Komunikacijos fakulteto (toliau – Fakulteto) organizuojamos edukacinės programos „Komunikacijos klasė“ (toliau – Programa) sąlygos parengtos vadovaujantis Vilniaus universiteto strateginio plano 1.3 punkto 1.3.3 papunkčiu.
2. Konkurso tikslai:
	1. ugdyti įvairius moksleivių komunikacinius gebėjimus – kritinį mąstymą, kūrybiškumą, gebėjimą dirbti komandoje.
	2. skatinti saviraišką;
	3. ugdyti medijų raštingumą;
	4. supažindinti moksleivius su Fakultetu.

**II SKYRIUS
REIKALAVIMAI PROGRAMOS DALYVIAMS**

1. Konkurse gali dalyvauti visų tipų Lietuvos mokyklų I-IV gimnazinių klasių mokiniai.

**III SKYRIUS
PROGRAMOS ORGANIZAVIMO TVARKA**

1. Programos eiga:
	1. Iki kovo 10 dienos vyksta dalyvių registracija internetu, dalyvavimas nemokamas. Dalyvių skaičius programoje ribotas, surinkus grupę registracija gali būti uždaryta anksčiau. Registracijos formoje nurodomi moksleivio (-ės) asmens duomenys (vardas, pavardė, pilnas mokyklos pavadinimas, klasė, telefono numeris, el. pašto adresas). Pateikdamas užpildytą registracijos formą moksleivis patvirtina savo dalyvavimą visuose programos užsiėmimuose.
	2. Informacija apie programos eigą atsiunčiama nurodytais moksleivių el. pašto adresais;
	3. Programą sudaro trys edukaciniai užsiėmimai:
		1. Kovo 20 dieną pristatomas šios temos: komunikacijos įvadas, interneto žiniasklaida ir kompiuteriniai žaidimai. Dalyviams pristatoma užduotis: sukurti garsinį, vaizdo arba tekstinį projektą.
		2. Balandžio 3 dienos užsiėmimo temos: radijo laidos ir tinklalaidės, televizija, kinas ir animacija. Dalyviai lankosi televizijos ir radijo studijose.
		3. Balandžio 17 dieną dalyviai pristato programos metu sukurtus projektus, vyksta peržiūros ir diplomų įteikimas.
2. Su konkursu susijusi informacija skelbiama Fakulteto sklaidos kanaluose – internetinėje

svetainėje, socialinių tinklų „Facebook“ ir „Instagram“ puslapiuose.

1. Dalyviams išduodama pažyma apie atliktą 15 valandų socialinę-pilietinę veiklą.